Το διαμέρισμα βρίσκεται σε πολύ βολική θέση, πολύ κοντά στα τείχη της πόλης, ότι πρέπει δηλαδή για βόλτες στην υπέροχη παλιά πόλη της Ρόδου, χωρίς να χρειάζεται να πάρεις αυτοκίνητο. Ήταν πολύ καθαρό και εξοπλισμένο πολύ καλά. Η γειτονιά είναι ήσυχη και πάντα βρίσκαμε να παρκάρουμε το αυτοκίνητο κοντά. Επίσης σε πολύ κοντινή απόσταση υπάρχουν κάποια βασικά καταστήματα: φούρνος, μίνι μάρκετ, οπωροπωλείο, σούπερ μάρκετ, ψητοπωλείο, εστιατόριο. Η Μίνα είναι πολύ εξυπηρετική και υπέροχη οικοδέσποινα. Όπου χρειαστήκαμε βοήθεια σε κάτι, οδηγίες και πληροφορίες, ήταν πολύ πρόθυμη και ταχύτατη. Αν και δεν ήταν η πρώτη μας επίσκεψη στη Ρόδο, αυτή τη φορά με τις πληροφορίες που πήραμε από τη Μίνα, ανακαλύψαμε υπέροχα μέρη που δεν τα γνωρίζαμε ως τώρα. Σας το συνιστούμε ανεπιφύλακτα!